CELEX: C2007/211/99
Language: sl
Date: 2007-09-08 00:00:00
Title: Zadeva T-261/07: Tožba, vložena 13. julija 2007 – Komisija proti Banca di Roma

8.9.2007   
            
            
               SL
            
            
               Uradni list Evropske unije
            
            
               C 211/52
            
         Tožba, vložena 13. julija 2007 – Komisija proti Banca di Roma
   (Zadeva T-261/07)
   (2007/C 211/99)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopniki: A. Colabianchi, odvetnik, F. Amato in M. Wilderspin, zastopnika)
   
      Tožena stranka: Banca di Roma SpA
   Predlogi tožeče stranke
   
               —
            
            
               Pravni osebi Banca di Roma SpA, s sedežem v Italiji, Rim (00144), Viale Umberto Tupini št. 180, ki jo zastopa vsakokratni zakoniti zastopnik, naj se naloži izvršitev bančne garancije z dne 28. oktobra 1989 v korist Evropske komisije;
            
         
               —
            
            
               pravni osebi Banca di Roma SpA, s sedežem v Italiji, Rim (00144), Viale Umberto Tupini št. 180, ki jo zastopa vsakokratni zakoniti zastopnik, naj se naloži, da Evropski komisiji s sedežev v Belgiji, Bruselj (1039), Rue de la Loi št. 200, plača znesek 412 607,41 eurov skupaj z obrestmi v višini 94,37 eurov na dan od 30. decembra 2006 do plačila, oziroma drug pravični znesek;
            
         
               —
            
            
               pravni osebi Banca di Roma, s sedežem v Italiji, Rim (00144), Viale Umberto Tupini št. 180, ki jo zastopa vsakokratni zakoniti zastopnik, naj se naloži plačilo vseh stroškov tega postopka in stroškov, ki jih je priglasila Komisija.
            
         Tožbeni razlogi in bistvene trditve
   Ta tožba je bila vložena v skladu s členom 238 ES na podlagi arbitražne klavzule, ki jo vsebuje garancija z dne 28. oktobra 1989, ki jo je izdala Banco di Roma (sedaj Banca di Roma) v korist Komisije.
   Z odločbo C(89) 1241 z dne 2. avgusta 1989 (1), je Komisija štirinajstim proizvajalcem varjenih jeklenih mrež, med drugim tudi družbi Ferriere Nord S.p.A., naložila globe zaradi sodelovanja pri sporazumih in usklajenih ravnanjih v nasprotju s členom 85 (sedaj člen 81) (1) Pogodbe ES; družbi Ferriere Nord je bila naložena globa v višini 320 000 ECU.
   V skladu s členom 4 odločbe bi družba Ferriere Nortd morala plačati globo v treh mesecih po njeni vročitvi ali pridobiti bančno garancijo, ki pokriva celoten dolg glavnice in obresti.
   Družba Ferriere Nord je Komisiji s priporočeno pošto z dne 30. oktobra 1989, ki je bila slednji vročena 7. novembra 1989, posredovala dopis z dne 26. oktobra 1989 s katerim je Banco di Roma (sedaj Banca di Roma) – poslovna enota Udine, Italija, podala Komisiji poroštveno izjavo za družbo Ferriere Nord za plačilo globe v višini 320 000 ECU in obresti, obračunane od 15. novembra 1989 do dejanskega plačila.
   S sodbo z dne 27. septembra 2006 v zadevi T-153/04 (2), je Sodišče prve stopnje v skladu s členom 4(1) Uredbe št. 2988/74 ugotovilo, da je „pooblastilo Komisije za izvršitev odločbe“ Varjene jeklene mreže zastaralo (točki 53 in 58 sodbe T-153/04).
   Vendar po mnenju tožeče stranke sodba ne vpliva na garancijo, ki jo je izdala Banca di Roma, ker mora v skladu z italijanskim pravom (ki je pravo, ki se ga uporablja v tem primeru) zaradi samostojnosti te garancije Banca di Roma izvršiti garancijo na podlagi same zahteve Komisije in zoper njo ne more uveljavljati ugovorov, ki bi jih morda lahko uveljavljala družba Ferriere Nord.
   
      (1)  UL L 260, 1989, str. 1.
   
      (2)  Še neobjavljena v Zbirki odločb.